Държавен вестник, бр. 44, 2011 г., стр. 35

БРОЙ  44	
Д Ъ Р Ж А В Е Н  В Е С Т Н И К 	
СТР.  35  
13. взема решения по отделните стадии на 
темите и разработките и внасянето на доку­
ментите в експертни технико-икономически 
съвети;
14. провежда по преценка на директора 
на дирекцията обсъждане на изготвените в 
дирекцията становища, мнения и експертни 
оценки;
15. обсъжда и прави предложения до науч­
ния съвет на института за промени в проце­
дурите за заемане на академични длъжности 
и придобиване на научни степени. 
Раздел III
Отдели
Чл. 13. (1) Отделът е подчинено структурно 
звено в дирекциите.
(2) Отделът изпълнява експертни, научно­
изследователски или административни задачи, 
свързани с характера на дейността и задачите 
на съответната дирекция.
(3) Началникът на отдел е военнослу­
жещ или цивилен служител по трудово или 
служебно правоотношение и е подчинен на 
директора на дирекция.
(4) Началникът на отдел е непосредствен 
началник на целия личен състав в отдела.
Раздел IV
Научноизследователски отдели
Чл. 14. (1) Научноизследователският отдел 
в дирекциите, извършващи научноизследова­
телска дейност, е първично звено по смисъла 
на ЗРАСРБ.
(2) Началниците на научноизследовател­
ските отдели са хабилитирани лица или 
притежават образователна и научна степен 
„доктор“.
(3) Научноизследователският отдел из­
пълнява задачи по научноизследователска, 
научно-приложна и опитно-конструкторска 
работа в областта на въоръжението, системите 
и имуществата.
(4) Научноизследователският отдел обучава 
докторанти във всички форми на докторантура 
по акредитирани професионални направления 
и специалности.
(5) Научноизследователският отдел разра­
ботва, предлага нови и прави предложения 
за промени в програмите за обучение на 
докторантите.
Раздел V
Лаборатории
Чл. 15. (1) Лабораториите в Института по 
отбрана са спомагателно звено за изпълнение 
на задачи в обхвата на изпитванията, за които 
са нотифицирани/акредитирани, както и на 
задачи, свързани с научни изследвания.
(2) Лабораториите са изградени от експерти 
и служители съгласно длъжностното разпи­
сание и технически средства, осигуряващи 
функциите, определени по нотификацията/
акредитацията.
(3) Лабораторията има отговорник по 
качеството и отговорник по техническите 
средства (метролог).
(4) Ръководителят на лабораторията е воен­
нослужещ или цивилен служител по трудово 
или служебно правоотношение и е подчинен 
на директора на дирекцията.
(5) Ръководителят на лабораторията е не­
посредствен началник на личния състав на 
лабораторията.
Г л а в а  т р е т а
АКАДЕМИЧЕН СЪСТАВ 
Раздел I
Общи положения
Чл. 16. (1) Академичният състав включва 
военнослужещи и цивилни служители, зае­
мащи академични длъжности в Института 
по отбрана.
(2) Академични длъжности са:
1. за нехабилитирани лица: „асистент“ и 
„главен асистент“;
2. за хабилитирани лица: „доцент“ и „про­
фесор“.
(3) Процедурите за заемане на академич­
ни длъжности се откриват от института при 
спазване на условията и по реда, определени 
със ЗРАСРБ, ЗОВСРБ, правилниците за при­
лагането им, Правилника за заемане на ака­
демични длъжности в Института по отбрана 
(ПЗАДИО) и този правилник. Институтът по 
отбрана може да поставя към кандидатите и 
допълнителни условия, ако не противоречат 
на изискванията, определени в нормативните 
актове.
Чл. 17. (1) Конкурсите за академичните 
длъжности „главен асистент“, „доцент“ и 
„професор“ за военнослужещи и цивилни слу­
жители се обявяват със заповед на директора 
на Института по отбрана.
(2) Назначаването на спечелилите конкурса 
военнослужещи се извършва със заповед на 
министъра на отбраната или оправомощено 
от него длъжностно лице, а на цивилните 
служители – със заповед на директора на 
института.
(3) Заповедите на директора на института 
за обявяване на конкурси за заемане на ака­
демични длъжности се публикуват в интер­
нет страницата на Института по отбрана и в 
„Държавен вестник“.
(4) Заемането на длъжността се счита от 
датата на заседанието на научния съвет на 
института, утвърдил кандидата.